**የክፍል መጠንን/ብዛትን ግምት ውስጥ ማስገባት በመማር ሂደት ላይ ምን አይነት ተፅእኖ ያሳድራል?**

የክፍል ተማሪ ቁጥር የሚወሰነው በድህነት ያሉ ተማሪዎች፣ ESOL እና ልዩ ትምህርት የመሣሠሉ ለተማሪዎች በሚሰጣቸው የአገልግሎት ትኩረት ላይ ተመስርቶ ነው። እነዚህ የአገልግሎት ትኩረቶች በት/ቤት ደረጃ ስለሚመደቡ ሠራተኞችም ወሳኝነት አላቸው። በብሩኪንግ ተቋም ጥናት መሠረት፤[The Brookings Institution](https://www.brookings.edu/research/class-size-what-research-says-and-what-it-means-for-state-policy/) በአሜሪካ ከ K-12 ባለው የትምህርት የክፍል መጠን/ብዛት ከበርካታ ምክንያቶች አንዱ እንደሆነ ተገልጿል። ከተማሪዎች የትምህርት አፈፃፀም ጋር የክፍል መጠን/ብዛት አንድ ብቻ የመረጃ ነጥብ ስለሆነ ብቻውን ተነጥሎ መታየት እንዳሌለበት፣ ነገር ግን የሁሉንም ተማሪዎች ውጤታማነት በሚገመገምበት ወቅት አንድ ላይ መታየት እንዳለበት፣ በእያንዳንዱ ክፍል የሚሰጠውን ትምህርት ውጤታማነት እና መምህራን ከተማሪዎቻቸው የሚጠብቋቸው ነገሮችን ጭምር በእያንዳንዱ የክፍል ተማሪ የትምህርት አቀባበል ላይ ወሳኝነት ያላቸው ነገሮች ናቸው። በተጨማሪ፦ ለሙያ ማበልጸግ እና ለተጨማሪ ድጋፎች የሚሰጥ ትኩረት በአጠቃላይ በተማሪዎች የትምህርት አቀባበል ውጤት ላይ የጎላ ሚና ይኖራቸዋል።

**ሜሪላንድ ውስጥ ካሉት ሌሎች ዲስትሪክቶች ጋር ሲነፃፀር የ MCPS የክፍል ተማሪዎች ብዛት እንዴት ነው?**

በሜሪላንድ ስቴት የትምህርት ዲፓርትመንት ማርች 2018 ላይ በካሄደው [ጥናት መሠረት](http://marylandpublicschools.org/about/Documents/OCP/SpecialReports/20162017MDClassSizeReport.pdf)፣ ከ2016 - 2017 በሜሪላንድ ሪፖርት የተደረገው የሁሉም የመማሪያ ክፍሎች ብዛት በአማካይ 20.46 ነው። በሞንትጎመሪ ካውንቲ አማካይ የክፍል ተማሪዎች ብዛት 18.87 መሆኑን በዚሁ ጥናት ላይ ተገልጿል።

**በሠራተኞች ምደባ ወቅት የሞንትጎመሪ ካውንቲ ፐብሊክ ስኩልስ (MCPS) የክፍል ተማሪዎች ብዛት/መጠን ምን ግንኙነት ይኖረዋል?**

የተማሪዎች ምዝገባ እና የሠራተኞች ምደባ በቀጥታ የተገናኙ ናቸው። የትምህርት ቤት ድጋፍ እና ማሻሻል ጽ/ቤት (OSSI) እያንዳንዱን የሠራተኛ ምደባ ጥያቄ እና መገልገያዎች በተጠየቀው መሠረት መመደቡን ይገመግማል። በትምህርት ዓመቱ በጠቅላላ ተጨማሪ ሠራተኞች እንዲመደቡ ከትምህርት ቤቶች የሚቀርቡ ጥያቄዎች የተለያዩ ናቸው። ነገር ግን የ MCPS ዳይሬክተሮች እና ተባባሪ ሱፐርኢንተንደንቶች ባለው የክፍል ብዛት ሪፖርት መጠን የሠራተኞች ምደባን የሚቆጣጠሩ ሲሆን በየጊዜው አስተያየቶች እና ውይይቶች ይደረጋሉ።

FY 2019 በፀደቀው ባጀት መሠረት ከ 2014 እስከ 2019 በ MCPS የተማሪዎች ብዛት በ 11.895 ተማሪዎች (7.9 ፐርሰንት) ጨምሯል/አድጓል። በዚህ የተማሪዎች ብዛት እድገት ምክንያት፣ የሠራተኞች ብዛት በ 1,267.1 የሥራ መደብ (6.0 ፐርሰንት) እና የመምህራን የሥራ መደብ በ 926.7 (8.6 ፐርሰንት) አድጓል።

**ትምህርት ቤቶች የክፍል ብዛትን/መጠንን መሠረት በማድረግ ተጨማሪ ገንዘብ/ፈንድ የሚጠይቁበት አሠራር ሂደት አለ?**

አዎን። የትምህርት ቤት ድጋፍ እና ማሻሻል ጽ/ቤት (OSSI) የእያንዳንዱን ት/ቤት ጥያቄዎች ምላሽ ለመስጠት በቀጥታ ከርእሰመምህራን፣ ዳይሬክተሮች፣ እና ከምክትል ሱፐርኢንተንዳንቶች ጋር ይሠራል። ዳይሬክተሮች ለሁሉም የክፍል ደረጃዎች ያላቸውን የመዋቅር ቻርት አያይዘው የተጨማሪ ሠራተኞችን ጥያቄ እንዲያቀርቡ በ ርእሰመምህራን አማካይነት ይጠየቃሉ። ት/ቤቱ ያለውን ሪሶርስ በሙሉ በአግባብ መጠቀሙን ለማረጋገጥ ጥያቄዎቹን እና የክፍል አደረጃጀት ቻርቱን ያጠናሉ እና ዳይሬክተሩ በየክፍሉ ባላው የምዝገባ ሪፖርት ጋር ያነፃጽራል። ከዚህ በኋላ የአካባቢ አስተባባሪው OSSI ዳይሬክተር ጋር በመሰባሰብ ስለ እያንዳንዱ የሠራተኞች ምደባ ጥያቄ ለምክትል ሱፐርኢንተንዳንት እንዲያፀድቅ ያቀርባል።